**ՀԻՄՆԱՎՈՐՈՒՄ**

**«ԱԲՈՎՅԱՆ ՔԱՂԱՔԻ ՄԱՐԶԱՀԱՄԱԼԻՐԸ «ՎԱՀԱԳՆ ԹՈՒՄԱՍՅԱՆԻ ԱՆՎԱՄԲ» ԱՆՎԱՆԱԿՈՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ**

Աբովյան համայնքի ավագանու «Հանրապետություն» խմբակցությունը ներկայացրել է առաջարկ Աբովյան քաղաքի մարզահամալիրը «Վահագն Թումասյանի անվամբ» անվանակոչելու վերաբերյալ: Վահագն Արամի Թումասյանը ծնվել է 1981 թվականի օգոստոսի 5-ին Աբովյան քաղաքում։Նա հանուն Հայաստանի Հանրապետության և Արցախի պաշտպանության ապրած և անմահացած հերոս է։ Պատմաբան, ռազմագետ, հետախույզ, փոխգնդապետ Վահագն Թումասյանն իր կյանքի ճանապարհն անցել է՝ յուրաքանչյուր բնագավառում դրսևորելով առավելագույն պատասխանատվություն, ինքնակատարելագործման անկոտրում կամք, անդուլ աշխատանք, խորին հարգանք ազգային արժեքների նկատմամբ։   
Առաջարկի համար հիմք է հանդիսացել նրա հերոսական սխրանքը։ 2020 թվականի արցախյան 44-օրյա պատերազմի ժամանակ Վահագն Թումասյանը եղել է, Ջրականի պաշտպանական դիրքերում, առաջինն է հայտնաբերել արաբ վարձկաններին և նրանցից առգրավել՝ փաստաթղթեր ապացուցելով, որ հայոց բանակի դեմ կռվում են իսլամիստ ծայրահեղականներ ։ Ճեղքելով թշնամու ուժերը շրջափակումից դուրս է բերել ու փրկել 82 զինվորի կյանք։Վահագնը սխրանքների և խիզախումների փառահեղ ուղի է անցել։ Վահագն Թումասյանը զոհվել է 2020 թվականի հոկտեմբերի 12-ին՝ մարտական առաջադրանքը կատարելիս։ Ռազմական գործի լավագույն գիտակ,անհավանական ունակությունների տեր մարդ, անվեհեր մարտիկ, հայրենասեր, ազգային հերոսի կերպար՝ այսպես են նրան ճանաչողները նկարագրում 39-ամյա փոխգնդապետ, հետախույզ Վահագն Թումասյանին։ Վահագն Արամի Թումասյանը հետմահու արժանացել է «Մարտական խաչ» առաջին աստիճանի շքանշանի և ՀՀ Զինված ուժերի «ՌԱԶՄԱԿԱՆ ՀԵՏԱԽՈՒԶՈՒԹՅԱՆ ՊԱՏՎԱՎՈՐ ԾԱՌԱՅՈՂ» կրծքանշանով։ Վահագն Թումասյանը անմնացորդ նվիրված էր Հայրենիքին ծառայելու գործին։Դա էր նրա գերական նպատակը՝ մնացածը՝ վտանգներ, սպառնալիքներ, ստորադասվում էին։ Վստահ եմ, որ հաջորդ սերունդների համար Վահագն Թումասյանը և 44-օրյա պատերազմի մյուս հերոսները ոգեշնչման օրինակ են լինելու։ Վահագն Թումասյանի տևապես կատարելագործված, հիրավի օրինակելի սպայական ծառայությունը և վճռական պայքարում ռազմական գիտելիքն ու անձնազոհ նվիրումը լավագույնս մեկտեղած նրա սխրանքը հերոսականության բարձր օրինակ են, արժանի՝ պետական գերագույն գնահատականին և իր ժողովրդի մեծագույն երախտագիտությանը։ Վահագնի կյանքը սխրանքների և խիզախումների փառահեղ ուղի է եղել, մահը՝ հերոսացման վերջին գոծողություն։ Փառք ու պատիվ Վահագն Թումասյանի հիշատակին, խորին խոնհարում նրա ծնողներին՝ նման բացառիկ հերոս Հայրենիքին պարգևելու համար։

Հիմք ընդունելով վերոգրյալը և ղեկավարվելով «Տեղական ինքնակառավարման մասին»  օրենքի 18-րդ հոդվածի 1-ին մասի 22-րդ կետի, 2-րդ պարբերության․ «Բացառիկ դեպքերում նշանավոր որևէ անհատի անվամբ մինչև նրա մահվան հինգ տարին լրանալն անվանակոչում կամ անվանոփոխում կատարելու վերաբերյալ քննարկման է ներկայացվում «Աբովյան քաղաքի մարզահամալիրը «Վահագն Թումասյանի անվամբ» անվանակոչելու մասին» որոշման նախագիծը:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**